gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6081, del 18-08-2009 (2009/9357)

Adjudicació número CNMY09/DGPEIE/23. Servei de manteniment de la Xarxa Troncal de Comunicacions d'Emergències de la Generalitat Valenciana.
-------------------------------------------------------------------------------------------------------------------------------------------

### Dades del document

Número de DOGV
:   6081

Data del DOGV
:   18-08-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9357


Data del document
:   29-07-2009

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número CNMY09/DGPEIE/23. Servei de manteniment de la Xarxa Troncal de Comunicacions d'Emergències de la Generalitat Valenciana. [2009/9357]  
1. Entitat adjudicadora  
a) Organisme: Generalitat Valenciana. Conselleria de Governació.  
b) Dependència que tramita l'expedient: secretària general Administrativa.  
c) Número d'expedient : CNMY09/DGPEIE/23   
2. Objecte del contracte  
a) Tipus de contracte: serveis  
b) Descripció de l'objecte: servei de manteniment de la Xarxa Troncal de Comunicacions d'Emergències de la Generalitat Valenciana.  
c) Lot: no se n'admeten  
d) CPV: 5033000-7  
e) Acord marc: no escau.  
f) Sistema dinàmic d'adquisicions: no escau.  
g) Publicació de l'anunci de licitació: DOCV número 6002   
h) Data de publicació de l'anunci de licitació. 28 d'abril de 2009   
3. Tramitació, procediment i forma d'adjudicació  
a) Tramitació: ordinària  
b) Procediment: procediment obert  
4. Pressupost base de licitació  
Import net: 66.669,57 euros. IVA 16%: 10.667,13 euros.  
Import total: 77.336,70 euros.  
5. Adjudicació:  
a) Data: 8 de juliol de 2009  
b) Contractista: Retevisión I, SA.  
c) Import d'adjudicació:  
Import net: 60.000,00 euros. IVA 16%: 9.600,00 euros.  
Import total: 69.600,00 euros.  
València, 29 de juliol de 2009.- La sotssecretària de Governació: Juana María Forés Villanueva.
Diari Oficial de la Generalitat Valenciana


Sumari del DOGV 5993, del 15-04-2009 (2009/3067)

Judici verbal (desnonament per falta de pagament) 000768/2007. Notificació de la sentència a Mohamed Jalloun.
-------------------------------------------------------------------------------------------------------------

### Dades del document

Número de DOGV
:   5993

Data del DOGV
:   15-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3067


Data del document
:   02-02-2009

Organisme emissor
:   Jutjat de Primera Instància Número 3 Vinaròs

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 000768/2007. Notificació de la sentència a Mohamed Jalloun. [2009/3067]  
Demandant: Dolores Ángeles Foix Fernández i Ana Elena Foix Fernández.  
Procuradora: Alicia Ballester Ferreres.  
Demandat: Mohamed Jalloun.  
Aránzazu Solís Quílez, secretària del Jutjat de Primera Instància i Instrucció número 3 de Vinaròs i partit, mitjançant este edicte faig saber:  
Que en este Jutjat a càrrec meu se segueix el procediment de judici verbal (desnonament per falta de pagament) 000768/2007, en què s'ha dictat la resolució que té l'encapçalament i dispositiva, literalment, com es diu:  
«Vinaròs, 2 de febrer de 2009  
Mar Julve Hernández, jutgessa de primera instància d'este Jutjat número 3 de Vinaròs, ha vist estes actuacions de judici verbal (desnonament per falta de pagament) 000768/2007, seguides a instàncies de la procuradora Alicia Ballester Ferreres, en nom i representació de Dolores Ángeles Foix Fernández i Ana Elena Foix Fernández, contra Mohamed Jalloun (declarat en rebel·lia).  
Dispositiva  
Estime la demanda formulada per la procuradora Alicia Ballester Ferreres, en representació de Dolores Ángeles Foix Fernández i Ana Elena Foix Fernández, contra Mohamed Jalloun, i declare resolt el contracte d'arrendament que uneix les parts, per falta de pagament de les rendes i quantitats degudes, i condemne la demandada a pagar a l'actora, en concepte de rendes i quantitats assimilades, la suma de 2.432,90 euros més els interessos pactats, fent condemna expressa en costes a la part demandada.  
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs es prepararà mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar-hi un recurs, amb la indicació dels pronunciaments que impugna (article 457.2 LEC).  
Esta és la meua sentència, que pronuncie, mane i firme. Segueixen firmes i rúbriques».  
I perquè el que s'ha acordat es complisca degudament i este edicte valga de notificació a Mohamed Jalloun, expedisc este edicte.  
Vinaròs, 2 de febrer de 2009.- La secretària: Aránzazu Solís Quílez.
Diari Oficial de la Generalitat Valenciana


Sumari del DOGV 6015, del 18-05-2009 (2009/5506)

Informació pública de l'acord del Consell d'Administració de Radiotelevisió Valenciana en relació amb la cobertura informativa de l'activitat dels partits polítics, i de l'acord sobre realització d'entrevistes i debat de política general europea en Televisió Valenciana, SA, i Ràdio Autonomia Valenciana, SA per a les pròximes eleccions europees del 7 de juny de 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5506


Data del document
:   14-05-2009

Organisme emissor
:   Junta Electoral Provincial de València

Tipus de document
:   Informació Pública

Informació pública de l'acord del Consell d'Administració de Radiotelevisió Valenciana en relació amb la cobertura informativa de l'activitat dels partits polítics, i de l'acord sobre realització d'entrevistes i debat de política general europea en Televisió Valenciana, SA, i Ràdio Autonomia Valenciana, SA per a les pròximes eleccions europees del 7 de juny de 2009. [2009/5506]  
De conformitat amb el que disposa la Instrucció de 13 de setembre de 1999 de la Junta Electoral Central, en desplegament de l'article 66 de la Llei Orgànica del Règim Electoral General (LOREG), esta Junta Electoral Provincial de València ha acordat publicar este edicte per a comunicar que amb data 13 de maig de 2009 el Consell d'Administració de RTVV va aprovar el tractament en Televisió Autonòmica Valenciana, SA, i Ràdio Autonomia Valenciana, SA, de la cobertura informativa de l'activitat dels diferents partits polítics, coalicions, federacions i agrupacions electorals durant la campanya electoral de les eleccions al Parlament Europeu 2009.  
Així mateix es va aprovar l'acord per a la realització d'entrevistes i un debat de política general europea en Televisió Autonòmica Valenciana, SA, i Ràdio Autonomia Valenciana, SA, durant la campanya electoral de les eleccions al Parlament Europeu 2009.  
Les entitats polítiques que es consideren afectades podran, en el termini d'un dia següent a la publicació del present edicte, examinar en les dependències d'esta Junta Electoral Provincial l'acord adoptat i, si és el cas, els antecedents d'este i formular dins del mateix termini preclusiu de posada de manifest els recursos que estimen pertinents en defensa del seu dret.   
València, 14 de maig de 2009.- El secretari de la JEP: Teodoro Jesús García García.
Diari Oficial de la Generalitat Valenciana


Sumari del DOGV 5964, del 27-02-2009 (2008/15849)

RESOLUCIÓ de 17 de novembre de 2008, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 008/08, sobre una generació de crèdit en els capítols I i VI del pressupost de l'IVIA per a l'exercici 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15463


Data del document
:   17-11-2008

Organisme emissor
:   Institut Valencià d'Investigacions Agraries

Tipus de document
:   Resolució

Descriptors 

:   * modificació pressupostària

RESOLUCIÓ de 17 de novembre de 2008, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 008/08, sobre una generació de crèdit en els capítols I i VI del pressupost de l'IVIA per a l'exercici 2008. [2008/15068]  
Vista la proposta elevada pel director de l'Institut València d'Investigacions Agràries amb data 14 de novembre de 2008.  
A tenor del que disposa l'article 69 del text refós de la Llei General Pressupostària, aplicable amb caràcter supletori, que atorga la competència en matèria de transferències de crèdit derivades d'aportacions de tercers de caràcter finalista als titulars dels departaments ministerials.  
En virtut del que disposa l'article 64 del text refós de la Llei d'Hisenda Pública de la Generalitat Valenciana, pel qual se substituïx la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.   
Fent ús de les atribucions que en conferix la Llei 4/ 1991, de la Generalitat Valenciana, de 13 de març, de creació com a entitat autònoma de l'Institut Valencià de Investigacions Agràries, especificades en l'article vuité del Decret 233/1991, de 9 de desembre, del Consell de la Generalitat Valenciana, pel qual s'aprova el Reglament de l'IVIA, amb acord favorable del Consell Rector, resolc:  
Primer  
Autoritzar una transferència de crèdit en les aplicacions pressupostàries i pels imports que es detallen a continuació:   
Aplicació Import  
12.19 310.799,44 euros  
12.6.DI884365 858.466,00 euros  
Total 306.074,44 euros  
Les majors despeses es financen amb càrrec a les següents partides d'ingrés:  
Partida Import  
40384 OO.AA Agricultura i Pesca 136.149,44 euros  
43772 G.V. Area d'Educació e Investigació 37.310,00 euros  
73876 G.V Altres Conselleries 132.615,00 euros  
Total 306.074,44 euros  
València, 17 de novembre de 2008.- La presidenta de l'IVIA i consellera d'Agricultura, Pesca i Alimentació: Maritina Hernández Miñana.
Diari Oficial de la Generalitat Valenciana


Sumari del DOGV 6058, del 16-07-2009 (2009/8432)

RESOLUCIÓ de 14 de juliol de 2009, del Rectorat de la Universitat Jaume I de Castelló, per la qual es publica la composició de la comissió del concurs de professorat convocat per la Resolució de 27 de maig de 2009.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/8432


Data del document
:   14-07-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de juliol de 2009, del Rectorat de la Universitat Jaume I de Castelló, per la qual es publica la composició de la comissió del concurs de professorat convocat per la Resolució de 27 de maig de 2009. [2009/8432]  
Una vegada publicada la relació definitiva d'aspirants admesos i d'acord amb l'apartat 6.7 de les bases de la convocatòria de 27 de maig de 2009 (DOCV núm. 6025, de 01.06.2009), es procedeix a publicar la composició de la comissió en l'annex I d'aquesta convocatòria.  
Castelló de la Plana, 14 de juliol de 2009.- El rector, i per delegació de firma (Resolució d'1.07.2009), la secretària general de la Universitat Jaume I: Mª Victoria Petit Lavall.  
ANNEX I  
Composició de les comissions:  
Codi: 12098  
Categoria: Professorat contractat doctor  
Departament: Llenguatges i Sistemes Informàtics  
Àrea de coneixement: Llenguatges i Sistemes Informàtics  
COMISSIÓ TITULAR  
PRESIDENT Miguel Chover Sellés, Professor Titular de Universitat de la Universitat Jaume I de Castelló.  
VOCAL PRIMER Ricardo Javier Quirós Bauset, Professor Titular de Universitat de la Universitat Jaume I de Castelló.  
VOCAL SEGON Joaquín Huerta Guijarro, Professor Titular de Universitat de la Universitat Jaume I de Castelló.  
VOCAL TERCERA Inmaculada Remolar Quintana, Professora Titular de Universitat de la Universitat Jaume I de Castelló.  
SECRETÀRIA  
VOCAL QUARTA Begoña Bellés Fortuño, Professora Contractada Doctora de la Universitat Jaume I de Castellón  
COMISSIÓ SUPLENT  
PRESIDENTA José Ribelles Miguel, Professor Titular de Universitat de la Universitat Jaume I de Castelló.  
VOCAL PRIMER Oscar Belmonte Fernández, Professor Titular de Universitat de la Universitat Jaume I de Castelló.  
VOCAL SEGONA Ricardo Chalmeta Rosaleñ, Professor Titular de Universitat de la Universitat Jaume I de Castelló.  
VOCAL TERCERA Michael Gould Carlson, Professor Titular de Universitat de la Universitat Jaume I de Castelló.  
SECRETARI  
VOCAL QUART Juan Andrés Traver Martí, Professor Contractat Doctor de la Universitat Jaume I de Castellón
Diari Oficial de la Generalitat Valenciana


Sumari del DOGV 5929, del 09-01-2009 (2008/14694)

Assumpte civil 000582/2006. Notificació de la sentència a Zaida Johana Vidal Vidal.
-----------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14800


Data del document
:   27-10-2008

Organisme emissor
:   Jutjat de Primera Instància Número 2 de Moncada

Tipus de document
:   Edicte

Descriptors 

:   * sistema judicial

Assumpte civil 000582/2006. Notificació de la sentència a Zaida Johana Vidal Vidal. [2008/14643]  
En les mesures fills extramatrimonials contenciós 000582/2006 que es tramita en este Jutjat, promogut per Marcelo Enrique Ponce Zamora, contra Zaida Johana Vidal Vidal, sobre altres pretensions de família, i atés que la demandada es troba en parador ignorat, per la resolució dictada en el dia de hui s'ha acordat notificar la sentència de data 17 de març de 2008 a la demandada mitjançant un edicte. La dispositiva de la sentència és com es diu tot seguit:  
«Dispositiva  
Estime la demanda plantejada per Marcelo Enrique Ponce Zamora, representat per la procuradora Rosa González Vázquez, contra Zaida Johana Vidal Vidal, sobre mesures personals i aliments relatius al fill comú, Paola Jimena Ponce Vidal, i acorde les mesures següents:  
1a L'atribució de la guàrdia i custòdia de la filla menor, Paola Jimena Ponce Vidal, al pare, Marcelo Enrique Ponce Zamora, sent la pàtria potestat compartida entre ambdós progenitors.  
2a Zaida Johana Vidal Vidal podrà estar en companyia de la filla menor d'edat, els caps de setmana alterns, en concret els dissabtes des de les 10.00 hores fins a les 13.00 hores, mitjançant un sistema de règim de visites tutelat al punt de trobada de la Pobla de Farnals, havent de recollir i reintegrar la menor al punt de trobada; este centre haurà de determinar, atenent l'evolució de les visites, els períodes vacacionals, tenint en compte sempre el benefici de la menor.  
3a Zaida Johana Vidal Vidal contribuirà com a prestació per aliments pel fill menor amb el pagament al pare, per mesos anticipats i dins dels cinc primers dies de cada mes, en el compte designat per este, la quantitat mensual de 150 euros; esta suma pecuniària serà anualment actualitzada segons la variació que experimente en relació amb l'IPC.  
4a Les despeses extraordinàries seran satisfetes a mitges entre ambdós progenitors.  
Tot això, sense que pertoca fer una imposició expressa de les costes processals d'este procediment a cap dels litigants.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra esta sentència poden preparar en este Jutjat un recurs d'apel·lació, dins dels cinc dies següents a la seua notificació. Ho pronuncie, mane i firme».  
Moncada, 27 d'octubre de 2008.- La secretària judicial: Ana María Lillo Sánchez.
Diari Oficial de la Generalitat Valenciana


Sumari del DOGV 5982, del 26-03-2009 (2009/3288)

Notificació a Ramón García Díaz.
--------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3288


Data del document
:   09-03-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Ramón García Díaz. [2009/3288]  
D'acord amb el que disposen els articles 59.4 i 61 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/99, de 13 de gener, es fa pública la notificació de les propostes de resolució dels expedients sancionadors que s'indiquen, instruïts per la Direcció Territorial d'Economia i Hisenda d'Alacant, a les persones o entitats denunciades que a continuació es detallen, ja que s'ha intentat la notificació en l'últim domicili conegut i no s'ha pogut practicar.  
Perquè l'interessat o interessats puguen conéixer íntegrament l'acte i en quede constància, podrà comparéixer en el termini de deu dies des de la publicació del present anunci en el DOGV, en la seua d'esta Direcció Territorial d'Economia i Hisenda, Secció Administrativa de Joc, situada al c/Churruca, núm. 25, d'Alacant, de 9 a 14 hores.  
1. Proposta de resolució de l'expediente número 08/167A. De conformitat amb el que disposa la Llei de la Generalitat Valenciana 4/88, de 3 de juny, (DOGV núm. 842 de 9 de juny de 1988) en relació amb el Decret 115/06, de 28 de juliol, del Govern Valencià (DOGV núm. 5.343 d'11 de setembre de 2006), amb data 26 de setembre de 2008, la instructora de l'expedient sancionador mencionat ha dictat proposta de resolució, en la qual es proposa imposar a Ramón García Díaz, NIF 11410618M, una multa de 1.500 euros, per una presumpta infracció tipificada en l'article 43.d) del decret mencionat, detectada en l'establiment denominat Bar Las Brasas.  
Davant d'esta proposta no cap exercitar cap recurs.  
Es comunica també que se li dóna vista de l'expedient administratiu que es troba en estes dependències, i se li concedix un termini de quinze dies comptat des de l'endemà de la notificació per a formular al·legacions i presentar els documents i les informacions que estime pertinents.  
L'últim domicili conegut és a Alacant, c/Teniente Aznar Doménech, 6 (Bar Las Brasas).  
Alacant, 9 de març de 2009.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 6084, del 21-08-2009 (2009/9277)

Informació pública de la modificació de les Normes Urbanístiques del Sòl No Urbanitzable del PGOU número 2/2009.
----------------------------------------------------------------------------------------------------------------

### Dades del document

Número de DOGV
:   6084

Data del DOGV
:   21-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9277


Data del document
:   02-08-2009

Organisme emissor
:   Ajuntament d'Ondara

Tipus de document
:   Informació Pública

Descriptors 

:   * Ondara
    * pla d'urbanisme
    * administració local

Informació pública de la modificació de les Normes Urbanístiques del Sòl No Urbanitzable del PGOU número 2/2009. [2009/9277]  
El Ple de l'Ajuntament, en sessió celebrada el dia 31 de juliol de 2009 va acordar sotmetre a informació pública l'expedient de modificació de les Normes Urbanístiques del Sòl No Urbanitzable del PGOU número 2/2009.  
L'expedient es troba exposat en l'Oficina Tècnica d'aquest ajuntament, plaça del Convent, 2, i podrà consultar-se de dilluns a divendres en horari de 09.00 fins a les 14.00 hores. Les consultes tècniques es podran fer els dilluns i dijous en el mateix horari.  
Durant el termini d'un mes en què l'expedient estarà exposat al públic, comptat a partir de l'endemà de la publicació del present anunci en el Diari Oficial de la Comunitat Valenciana, també es podran formular les al·legacions pertinents.   
Cosa que es fa pública de conformitat amb el que estableix l'article 83 de la Llei Urbanística Valenciana. Aquesta informació també es publica en la pàgina web de l'Ajuntament, .  
Ondara, 2 d'agost de 2009.- L'alcalde: José Joaquín Ferrando Soler.
Diari Oficial de la Generalitat Valenciana


Sumari del DOGV 5953, del 12-02-2009 (2009/818)

Judici verbal 000395/2008. Notificació de la sentència a Óscar Hernández Barón.
-------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/818


Data del document
:   13-01-2009

Organisme emissor
:   Jutjat de Primera Instància Número 25 de València

Tipus de document
:   Edicte

Descriptors 

:   * sistema judicial

Judici verbal 000395/2008. Notificació de la sentència a Óscar Hernández Barón. [2009/818]  
Part demandant: Dolores García Claramonte.  
Part demandada: Óscar Hernández Barón.  
En el judici referenciat, s'ha dictat la sentència que té la part dispositiva següent:  
«Sentència número 168/2008  
Jutgessa que la dicta: Ana María Mestre Soro.  
Lloc: València.  
Data: 9 de setembre de 2008.  
Part demandant: Dolores García Claramonte.  
Procuradora: Cristina García Navarro.  
Part demandada: Óscar Hernández Barón.  
Objecte del judici: resolució de contracte d'arrendament i reclamació de rendes.  
Dispositiva  
Estimar en tots els extrems la demanda presentada per Dolores García Claramonte contra Óscar Hernández Barón i declarar resolt el contracte d'arrendament subscrit entre els litigants en relació amb l'habitatge situat a València, carrer dels Boters, núm. 6, 9.ª, i es decreta el desnonament de la part demandada, i se la condemna al desallotjament amb l'advertència de llançament el dia 7 de novembre de 2008, a les 10,45 hores, i al pagament de 3.103,19 euros, més interessos legals, i al pagament de les rendes i quantitats assimilades que es produïsquen fins al desallotjament, amb imposició de costes a la part demandada.  
En atenció al desconeixement de l'actual domicili o residència de la part demandada, per provisió de 13 de gener de 2009, la jutgessa, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de la sentència, així com en el Diari Oficial de la Comunitat Valenciana.  
València, 13 de gener de 2009.- La secretària judicial: Pilar Ferrando Mansanet.